A BIZOTTSÁG HATÁROZATA
(2002. április 25.)
a harmadik országok szermaradvány-vizsgálati terveinek a 96/23/EK tanácsi irányelv alapján történő ideiglenes jóváhagyásáról szóló 2000/159/EK határozat módosításáról
[az értesítés a C(2002) 1520. számú dokumentummal történt]
(EGT vonatkozású szöveg)
(2002/336/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes élő állatokban és állati termékekben lévő anyagok és azok maradványainak ellenőrzésére szolgáló intézkedésekről, valamint a 85/358/EGK és 86/469/EGK irányelvek, továbbá a 89/187/EGK és 91/664/EGK határozatok hatályon kívül helyezéséről szóló, 1996. április 29-i 96/23/EK tanácsi irányelvre[1] és különösen annak 29. cikkére,
tekintettel a legutóbb az 1452/2001/EK rendelettel módosított[2], a szarvasmarhafélék és a sertések, továbbá a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre[3] és különösen annak 3. cikkére,
mivel:
(1) A harmadik országok szermaradvány-vizsgálati terveinek a 96/23/EK tanácsi irányelv alapján történő ideiglenes jóváhagyásáról szóló, 2000. február 8-i 2000/159/EKbizottsági határozat[4] felsorolja azon harmadik országokat, amelyek benyújtották a 96/23/EK irányelv I. mellékletében említett anyagok és maradékanyagok csoportjainak ellenőrzése tekintetében a harmadik ország által felajánlott garanciákat megállapító tervet. Következésképpen, amennyiben e garanciákat nem biztosítják, a legutóbb a 2001/4/EK határozattal[5] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára jogosult harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozat[6] értelmében megállapított jegyzékeket a 2000/159/EK határozat mellékletének módosításával párhuzamosan módosítani kell. Az állati eredetű termékekben található maradékanyagokkal kapcsolatos közegészségügyi megfontolások szükségessé teszik ilyen termékek esetében a szermaradvány-vizsgálati tervek jóváhagyását és rendszeres naprakésszé tételét.
(2) A 96/23/EK tanácsi irányelv szerint a harmadik országoknak minden évben továbbítaniuk kell a Bizottságnak a folyó évre vonatkozó vizsgálati terveiket és a megelőző év eredményeit.
(3) Amennyiben a 96/23/EK irányelv alapján előírt garanciákat nem biztosítják, a 95/408/EK határozat értelmében megállapított jegyzékeket a 2000/159/EK határozat mellékletének módosításával párhuzamosan fel kell függeszteni.
(4) Kína tekintetében a 2000/159/EK határozat mellékletét összhangba kell hozni a Kínából behozott állati eredetű termékekre vonatkozó egyes védőintézkedésekről szóló, 2002. január 30-i 2002/69/EK bizottsági határozattal[7].
(5) Néhány harmadik ország benyújtotta a szermaradvány-vizsgálati terveket azok eredményeivel együtt a Bizottságnak, azonban további értékelésre, információkra és a részletek tisztázására van szükség. A további értékelésekig ezen harmadik országokat a szóban forgó termékek tekintetében továbbra is szerepeltetni kell a 2000/159/EK határozat mellékletében.
(6) Bizonyos harmadik országok azután terjesztették be vizsgálati terveiket, miután a 2001/487/EK bizottsági határozat[8] naprakésszé tette a 2000/159/EK határozatot. A további értékelésekig e harmadik országokat az érintett termékek tekintetében fel kell venni a 2000/159/EK határozat mellékletébe.
(7) Néhány más harmadik ország esetében egyes fajok vizsgálati terve tekintetében a 2001/487/EK határozat elfogadása óta megváltoztak a körülmények. A további értékelésekig e harmadik országokat az érintett termékek tekintetében fel kell venni a 2000/159/EK határozat mellékletébe.
(8) Ezért a 2000/159/EK határozatot megfelelően módosítani kell.
(9) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2000/159/EK határozat mellékletének helyébe az e határozat mellékletében szereplő szöveg lép.
2. cikk
Ennek a határozatnak a tagállamok a címzettjei.
Kelt Brüsszelben, 2002. április 25-én.